বউ সুন্দরী হলেই যে সুখি হবে তা সত্য নাও হতে পারে
'বউ সুন্দরী হলেই যে সুখি হবে তা সত্য নাও হতে পারে'
প্রকাশিত: ১৩:২২, ১৫ এপ্রিল ২০১৯ আপডেট: ১৩:২৪, ১৫ এপ্রিল ২০১৯
অধ্যাপক আবদুল্লাহ আবু সায়ীদ বলেছেন, দেশের বেশির ভাগ সুন্দরী মেয়েই (বউ) ইঞ্জিনিয়ারদের ঘরে। তবে ঘরের বউ সুন্দরী হলেই যে সুখি হবে তা সত্য নাও হতে পারে। কারণ বউ খুব নিষ্ঠুর, অহংকারী, আত্মসর্বস্ব হতে পারেন; অর্থ অভিসপ্তও হতে পারেন। ঘরের বউ অসৎ হলে তার প্রভাব অফিসেও পড়তে পারে। পহেলা বৈশাখের রাতে বুয়েটের সাবেক শিক্ষার্থীদের সংগঠন বুয়েট গ্র্যাজুয়েটস ক্লাব লি. আয়োজিত বষর্বরণ ১৪২৬ অনুষ্ঠানে বরেণ্য শিক্ষাবিদ ও বিশ্ব সাহিত্য কেন্দ্রের প্রতিষ্ঠাতা এসব কথা বলেন ।
অধ্যাপক আবদুল্লাহ আবু সায়ীদ বলেন, সব জায়গায় মানবিক শিক্ষা দরকার। মানুষের হৃদয়ের চর্চা করা দরকার। মানুষ যত টাকার মালিকই হোক না কেন হৃদয়ের চর্চা না করলে মানবিক মূল্যবোধ সম্পন্ন মানুষ হওয়া যায় না, মানুষের জীবনে চরম মুহূর্তও আসে। কিছু কিছু মানুষ আছে লোহার চেয়েও শক্ত, পিটালেও কিছু করা যায় না। আপনারা (প্রকৌশলীরা) হচ্ছেন সেই লোক।